Senter for fremragende utdanning

Senter for fremragende utdanning (SFU) er en status som tildeles norske utdanningsmiljøer som kan oppvise fremragende kvalitet og innovativ praksis, og har gode planer for videreutvikling og innovasjon. Et viktig krav til SFU-ene er kunnskapsspredning og formidling av oppnådde resultater. SFU er en nasjonal prestisjeordning for utdanningsvirksomhet i høyere utdanning. Fra og med 2019 forvaltes den av Direktoratet for internasjonalisering og kvalitetsutvikling i høgare utdanning (Diku). Ordningen ble opprettet av Kunnskapsdepartementet i 2010, og ble de første årene forvaltet av NOKUT.

Bakgrunn 
I 2008 leverte Stjernøutvalget NOU 2008:3: Sett under ett. Ny struktur i høyere utdanning. Ett av utvalgets råd, var at det burde «iverksettes tiltak for å rette oppmerksomheten sterkere mot kvaliteten i undervisningen i høyere utdanning. Målet er å stimulere til utvikling og innovasjon i læringsmåter
og pedagogisk tilrettelegging, heve den faktiske kvaliteten og signalisere at undervisning og forskning er sidestilte oppgaver for universiteter og høyskoler. For å ivareta disse hensynene vil utvalget foreslå at det innføres en ordning med Sentre for fremragende undervisning, etter inspirasjon av SFF-ordningen».

På bakgrunn av NOU 2008:3 fikk Universitets- og høgskolerådet (UHR) høsten 2008 en forespørsel fra Kunnskapsdepartementet om å utrede et forslag om etablering av sentre for fremragende undervisning. UHR leverte sin utredning i 2009. 

Etter at utredningen hadde vært på høring, fikk NOKUT sommeren 2010 i oppdrag fra KD å etablere og forvalte ordningen med SFU-er. 

Det første senteret ble oppnevnt i 2011.

Benevnelsen 
UHR-utvalget foreslo i sin utredning å bruke «utdanning» istedenfor «undervisning» i senternavnene. Utvalget mente dette best ivaretok intensjonen med ordningen, slik det fremgår av NOU 2008:3 og KDs mandat til UHR.

I oppdragsbrevet til NOKUT skrev KD at de i tråd med forslaget fra UHR-utvalget, og synspunkter under høringen,  har «valgt å bruke benevnelsen Sentre for fremragende utdanning, heller enn undervisning.»

Organisering og varighet 
«Et SFU er knyttet til en utdanningsinstitusjon, heretter betegnet som "vertsinstitusjonen", som står ansvarlig for virksomheten. Vertsinstitusjoner kan være universiteter, vitenskapelige høyskoler og høyskoler.
SFU-utlysningene er i utgangspunktet åpne for alle fagområder, men Kunnskapsdepartementet kan gi føringer for en enkelt utlysningsrunde. Intensjonen er at det skal lyses ut nye sentre hvert tredje år.
SFU-status tildeles for fem år, med mulighet for forlengelse i ytterligere fem år etter en underveisevaluering.»

Tildelinger 
2019–2024

 CELL (Centre on Experiential Legal Learning); Universitetet i Oslo.
 COAST (Centre of Excellence in Maritime Simulator Training and Assessment. Vertsinstitusjon: Universitetet i Sørøst-Norge, Campus Vestfold 
 iEarth (Centre for Integrated Earth System Science Education). Vertsinstitusjon: Universitetet i Bergen.
 SHE (Centre for Sustainable Healthcare Education). Vertsinstitusjon: Universitetet i Oslo.
2016–2021
CCSE (Center for Computing in Science Education); Universitetet i Oslo.
CEFIMA (Centre of Excellence in Film and Interactive Media Arts); Den norske filmskolen.
ENgage (Centre for Engaged Education through Entrepreneurship); NTNU, i samarbeid med Nord universitet.
ExcITEd (Senter for fremragende IT-utdanning/Excellence in IT Education); NTNU, i samarbeid med Nord universitet.

2013–2023
bioCEED (Senter for fremragende utdanning i biologi); et samarbeid mellom Universitetet i Bergen, Universitetssenteret på Svalbard (UNIS) og Havforskningsinstituttet.
CEMPE (Senter for fremragende utdanning i musikkutøving); Norges musikkhøgskole.
MatRIC (Centre for Research, Innovation and Coordination of Mathematics Teaching); Universitetet i Agder.

2011–2021
ProTed (Senter for fremragende lærerutdanning); Universitetet i Oslo, i samarbeid med Universitetet i Tromsø.

Referanser

Kilder 
Etablering av en ordning med Sentre for fremragende utdanning. (Oppdragsbrev fra Kunnskapsdepartementet til NOKUT 30. juni 2010)
Utredning om etablering av Sentre for fremragende utdanning. (Innstilling fra Universitets- og høgskolerådet til Kunnskapsdepartementet 15. juni 2009)
Sett under ett – Ny struktur i høyere utdanning. NOU 2008:3 (Stjernø-utvalgets innstilling)

Eksterne lenker 
Offisielt nettsted for Sentre for fremragende utdanning (SFU) Besøkt 26. november 2019

Høyere utdanning i Norge